عبد اللہ یوسف علی

علامہ عبد اللہ یوسف علی  (پیدائش: 4 اپریل، 1872ء - وفات: 10 دسمبر، 1953ء) پاکستان سے تعلق رکھنے والے ممتاز سنی عالم، ادیب اور قرآن پاک کے انگریزی مترجم، مفسر اور اسلامیہ کالج لاہور کے سابقہ پرنسپل

پیدائش 
عبد اللہ یوسف علی 4 اپریل، 1872ء کو سورت، برطانوی ہندوستان کے بوہرہ، داودی شیعہ گھرانے میں  پیدا ہوئے۔

تعلیم
والد ان کے پولیس انسپکٹر تھے۔ ابتدائی تعلیم انہوں نے بمبئی کے انجمن حمایت اسلام اسکول میں حاصل کی اور بعد میں مشنری، ولسن کالج سے بی اے کیا۔ اس دوران انہوں نے قران پاک حفظ کیا۔ عبداللہ یوسف علی نے 19 سال کی عمر میں ممبئی یونیورسٹی سے انگریزی ادب میں فرسٹ ڈویژن میں سند حاصل کی جس کے بعد وہ اسکالر شپ پر اعلی تعلیم کے لئے کیمبرج یونیورسٹی گئے۔
جہاں انہوں نے ایم اے اور ایل ایل ایم کی ڈگریاں سینٹ جانز کالج کیمبرج یونیورسٹی سے حاصل کیں۔ 1906ء میں انہوں نے لنکن ان سے بیرسٹری کا امتحان پاس کیا اور انڈین سول سروس کے امتحان میں ہندوستان بھر میں پہلی پوزیشن حاصل کی۔

عملی زندگی
وہ مختلف انتظامی عہدوں پر فائز رہے۔ پہلی جنگ عظیم میں برطانیہ کی حمایت میں تقریر و تحریر کی صورت میں تعاون پر 1917ء میں سر کا خطاب ملا، 1925ء میں وہ اسلامیہ کالج لاہور کے پرنسپل، جامعہ پنجاب کے فیلو اور سنڈیکیٹ کے رکن منتخب ہوئے۔

علامہ عبد اللہ یوسف علی نہایت عمدہ علمی ذوق رکھتے تھے۔ وہ زندگی کے آخری ایام میں اسلامیہ کالج لاہور کے پرنسپل مقرر ہوئے تھے۔ اسی زمانے میں انہوں نے قرآن پاک کا انگریزی میں ترجمہ مکمل کیا اور اس کے عمدہ حواشی لکھے۔

وہ لاہور سے نکلنے والے انگریزی روزنامہ ایسٹرن ٹائمز کے کچھ عرصہ مدیر بھی رہے۔

ہندوستان میں قیام کے دوران علامہ اقبال نے عبداللہ یوسف علی کو اسلامیہ کالج لاہور کے پرنسپل کا عہدہ قبول کرنے پر آمادہ کیا، اس عہدہ پر وہ 1925ء سے 1927ء تک فائز رہے۔ 1928ء میں عبداللہ یوسف علی اس متنازعہ مسلم وفد میں شامل تھے جو سر آغا خان کی قیادت میں لیگ آف نیشنز گیا تھا۔ اس وفد میں سر ملک فیروز خان نون بھی شامل تھے۔ اس وفد کا مقصد، لیگ آف نیشنز میں اسرائیل کے قیام کے لئے قرارداد کی حمایت تھا۔ برصغیر کے مسلمانوں نے اس وفد کی سخت مخالفت کی تھی۔ عبد اللہ یوسف علی اس کے بعد 1935ء سے 1937ء تک اسلامیہ کالج لاہور کے پرنسپل کی خدمات انجام دیتے رہے۔

تصانیف
 قرآن مجید کا انگریزی ترجمہ (1934ء) 
 انگریزی عہد میں ہندوستان کے تمدن کی تاریخ، 
 مصنوعات ریشم، 
 یوگوسلاویہ اور سربیاکا فن سنگ تراشی، 
 ازمنہ وسطیٰ کا ہندوستان، 
 تشکیل ہند
 ہندوستانی مسلمان

وفات 
عبد اللہ یوسف علی 10 دسمبر، 1953ء لندن، برطانیہ میں وفات پاگئے۔

حوالہ جات 

1872ء کی پیدائشیں
1953ء کی وفیات
اسلام اور سیاست
انگریزی مترجمین قرآن
بروک ووڈ قبرستان میں تدفین
برطانوی اسماعیلی
برطانوی ہند کی شخصیات
بیسویں صدی کے بھارتی مترجمین
بیسویں صدی کے مسلمان محققین اسلام
بھارتی مسلم شخصیات
پاکستانی ماہرین تعلیم
پاکستانی مسلم شخصیات
پاکستانی مصنفین
پاکستانی معلمین
پاکستانی مفسرین
پاکستانی مورخین
داؤدی بوہرہ
سینٹ جانز کالج، کیمبرج کے فضلا
علماء علوم اسلامیہ
علمائے شیعہ
فیلو رائل سوسائٹی ادب
لاہوری شخصیات
ممبئی کی شخصیات
ممبئی کے مصنفین
ممبئی یونیورسٹی کے فضلا
بھارتی اسماعیلی
بھارتی سنی مسلمان
شیعیت سے سنیت قبول کرنے والی شخصیات
انڈین سول سروس (برطانوی ہند) کے افسران
لنکنز ان کے ارکان